De quin tema parla el text?
Els estromatòlits són roques estratificades formades per la captura, fixació o precipitació de sediments carbonatats a conseqüència del metabolisme i el creixement de microorganismes, especialment cianobacteris (tradicionalment anomenats algues cianofícies). Poden ser de gruixos molt diversos, des de l'escala mil·limètrica fins a un gruix de més de deu metres i d'extensió també molt variable, des d'uns pocs metres quadrats fins a hectàrees. Solen tenir forma de cúpula, però també n'hi ha de cònics, en forma de columna o de coliflor, o plans. Independentment de la seva forma, tots s'originen per la litificació dels tapissos microbians i poden ser de formació recent o fòssils, en alguns casos conservats des de l'eó Arqueà. De fet, els estromatòlits més antics que es coneixen són roques amb una edat d'uns 3.500 milions d'anys.L'estructura estratificada dels tapissos microbians i dels estromatòlits es correspon amb l'estratificació vertical dels diversos grups funcionals de microorganismes presents en les comunitats microbianes que els originen amb el seu metabolisme. La seva distribució vertical es correspon amb gradients fisicoquímics ambientals.El terme «estromatòlit» deriva del grec, strōma 'jaç'/'llit'/'catifa' i litho, 'pedra'. Així doncs, significa 'llit de pedra'.
El text tracta sobre geologia.